bg en bg ru uk bg bg uk ru bg bg bg ru bg bg bg bg bg bg bg bg bg bg bg uk bg de bg de bg de bg de bg de bg de bg de bg de bg de bg de bg ru bg bg bg bg bg ru bg hbs_cyr bg ru bg ru bg bg bg bg bg bg mk bg ru bg ru ru bg bg bg hbs_cyr bg tg ru bg bg ru bg bg ru bg ru bg en en de
Софтуерен университет се ангажира с осигуряване на работа | milostiv.org
English | Присъединете се към нас
Първият у нас софтуерен университет променя учебния си план с идеята да направи обучението по-лесно приложимо в практиката. Концепцията СофтУни 3.0 дава шанс на курсистите да получат предложение за работа, ако са усвоили 70% от изучавания материал.
Новият учебен план предлага 4 специалности, или професии – JavaScript, PHP, Java и .NET. Обучението продължава 2-3 години, а курсистите ще бъдат готови да започнат работа след 1-2 години, пояснява Светлин Наков, основател и лидер на университета.
Като цяло, СофтУни намалява теорията за сметка на практическите занимания – съотношението ще бъде 75% към 25% в полза на практиката спрямо преподаването и демонстрациите.
Университетът маха домашните и удвоява учебните занятия, тъй като опитът показва, че повечето повечето студенти не пишат домашни и се провалят. Драстично се увеличават учебните занятия – те вече ще бъдат 4-5 дни в седмицата по 4 часа присъствено или онлайн.
СофтУни се ангажира да намери работа на курсистите, ако усвоят поне 70% от изучавания материал. „Ако учиш бързо, може да започнеш работа за по-малко от година”, твърди Светлин Наков.
За целта е предвидена нова кредитна система. Всеки курс дава кредити според наученото и при натрупване на достатъчно кредити, курсистът получава предложения за работа. Това означава да е натрупал 70-100 кредита от общо 130-170, според специалността.
Новият учебен план на Софтуерния университет ще влезе в сила от май тази година, уточняват от образователната институция. СофтУни ще издава диплома при покриване на задължителните модули и натрупване на достатъчно кредити.
Всичко започва с безплатен курс „Основи на програмирането“. Следва приемен изпит, като одобрените продължават с опознавателен модул „Software Technologies”. По-нататък студентите избират специалност (професия) и започват обучение по нея, което продължава година-две.
Споделете с нас добрина - ваша или на ваш познат и ние ще я разкажем на страниците на Милостив, за да вдъхновим и други добротворци.
Онкоболна майка се нуждае от временна подкрепа
Пещера изпрати помощ за пострадалите от наводнението в Каравелово
Българите във Флоренция вече имат свое неделно училище
Онкологичният център призовава бургазлии: Включете в благотворителната инициатива Велотон тази събота
Доброволци от Г. Оряховица се притекоха на помощ на бедстващите след наводнението в Карловско
Дарителската кампания на ППМГ Никола Обрешков събра 3434,40 лв. за пострадалите от наводненията в Карловско
Зов за помощ: Деян от Пазарджик има нужда от нас
Иво от Радомир пред поредно изпитание, налага се спешна животоспасяваща операция!
Продължават безплатните прегледи за туберкулоза в цялата страна
Столичният храм Рождество Христово възобновява просветните си курсове
Хора със здравословни проблеми
Copyright © 2011-2022 milostiv.org